open-index/open-wikipedia-markdown huggingface dataset:
Freia Mitoabeita

Oijs **freia Mitoabeita** – aa **freischoffnd** oda in oanign Branchn (vo Engl.) **Freelancer** gnennt – wead a Person bzeichnat, de fia a Untanehma Afträg ausfiat oda Projekte bdreit, ohne dobei in des Untanehman eigliadat zsein.

## Obgrenzung vo de Bgriff

Da Bgriff „freia Mitoabeita“ is voa oijm im Medien- unn Kulturbreich, oba aa bei Rechtsowejjt iabli.

Da Ausdruck „Freelancer“ is voa oijm in da Luftfoat, in da Weabe-, IT- unn Vaostoijtungstechnik-Branche iabli unn ko gleichbdeitnd mit am „freian“ oda „freischoffndn“ Mitoabeita vawendt wean. Des uaspringli englische Woat „Freelancer“ woa im Mitteloijta de Bzeichnung fia soijchane Ritta, de oijs Seijldna täti woan unn a so emnfoijs eisotzbzong engagiat unn bzoijt woan san (engl.: „lance“; zu dt.: „Lanze“). Heit findt ma Freelancer voa oijm in de Bruafsgruppn vo de Pilotn, Grafika, Webdesigna, Weabetexta, Programmiara oda Systemadministratoan. Freelancer, de in virtueijn Teams zsammaoabeitn, wean aa oijs „E-Lancer“ (vo engl. *electronic*) bzeichnat.

Im gschäftlichn Oijdog wean de zvoa gnonntn Bzeichnunga oft synonym fia „Freibruafla“ vawendt. Zmindest aus Sicht vom (deitschn) Gsetzgeba ist des jedo foijsch. Noch dem sei Bgriffsauslegung guijt: Obwoij de meistn Frei*beruafla* aa frei'schoffand* san, is nua a gringa Deil der Frei'schoffandn* aa dotsächli Frei*bruafla* (aijso: Oghöariga vo de Frein Bruaf). Mim „Frei*bruafla*-Status“ san bsundane Pfliachtn, oba aa Privilegien vabundn. (So ko z. B. a obgschlossnas Universitätsstudium valongt wean, oba im Gengzuag wean a Bfreiung vo da Gweabesteia unn a freie Woij vom Oat vo da Bruafsausiabung zuagstondn).

## Funktion

Freie Mitoabeita san oft hou qualifiziat unn af bstimmde Afgomn spezialisiat (z. B. oijs Programmiera, Journalistn, Lektoan, Museums-Kuratoan, Musika, Dozentn, Rechtsowejjt). Kennzeichnand fia an frein Mitoabeita is sei persönliche Unobhängikeit. Da freie Mitoabeita is in da Gstoijtung vo seine Oabatsbdingunga im Wesentlichn frei unn formoij weda in zeitlicha, öatlicha oda fochlicha Hisicht de Weisunga vo am Aftroggeba direkt untawoafn. Ea is gwehnli net in de Organisationsstruktua vo am Aftroggeba eigliadat.

Entgeng da vo vuijn ognommanan Bhaptung sa Schauspuija koane Rechnungsstella, sundan bfristet Ogsteijte. Schauspuija sa sozialvasicharungspflichti unn af Lohnsteiakoat ogsteijt. Bsundaheit: 50/40-Reglung

## Literatua

* Horst Henrici: Der rechtliche Schutz für Scheinselbständige. Valog Dr. H. H. Driesen GmbH, Taunusstein 2002. Zugl.: Bremen, Universität, Dissertation, 2001, ISBN 3-936328-02-1

## Im Netz
* aus-innovativ.de Vatiafte Infos vo da Uni Köln, Leastuij fia Biagalichs Recht, Oabats- unn Sozioijrecht
* mediafon-ratgeber.de Online-Rotgeba fia freie Mitoabeita
* e-lancer-nrw.de Informationan fia E-Lancer
* freelancer-international.de Vabond „Freelancer International“
Gerhard Rühm

**Gerhard Rühm** (* 12. Feba 1930 in Wean) is a östareichischa Schriftstölla, Komponist und büdenda Künstla.

## Preise

* 1976 - Österreichischer Würdigungspreis für Literatur
* 1984 - Literaturpreis der Stadt Wien
* 1991 - Großer Österreichischer Staatspreis für Literatur
* 2007 - Alice Salomon Poetik Preis

## Weake (Auswoi)

* Gesammelte Werke. Herausgegeben von Michael Fisch. Berlin 2005 ff.

## Tonträga

* *ich küsse heiß den warmen sitz - gerhard rühm spielt und singt eigene chansons nach texten von rühm, bayer und wiener*, da camera song sm 95022, Heidelberg, LP, 1969
* Josef Matthias Hauer: *Sieben kleine Stücke für Klavier op.3, Fünf Hölderlin-Lieder op. 6, Sechs Zwölftonspiele*, Gerhard Rühm (Klavier), Adelina Rühm (sopran), Amadeo AVRS 3013, Wien, 25&nbsp;cm LP
* Gerhard Rühm mit Christian Ludwig Attersee: *Klaviertreiben*, Gerhard Rühm (Klavier), Christian Attersee (Klavier), Galerie Heike Curtze 001, Privatpressung, Düsseldorf/Wien, 1981
* *das leben chopins und andere ton-dichtungen*, Edition Block EB 115/6, Berlin, DoLP, 1988

## Im Netz
Belletristik

De **Belletristik** is a ausm Feijd vo de *[[Belles Lettres|belles lettres]]* heavoagangans Segment vom Buachmoakt. Da Breich is im 17. Joahundat zwischn am Moakt vo gleata Fochliteratua vo de Wissnschoften (de *lettres*, da Literatua im eingtlichn Woatsinn) unn am Moakt billiga, zmeist sea rouh gstoijtata Biacha fiar as „oafoche Voijk“ entstondn. Aus de *belles lettres* is nochan, weniga franzesisch klingand, de „Belletristik“ woan.

## Entwicklung
Seit da Wendn ins 18. Joarhundat hod de Belletristik a broads Spektrum o Genres fia Lesa mit Gschmock umfosst, de weniga o Fochgleasomkeit interessiat woan, oijs o de modeanan unn elegantn Publikationan noch franzesischa Mod, wia se domoijs in gonz Eiropa glesn woan san. Aktueije politische Memoian, Roman, Journal, Poesie unn Klassika vo da Antikn in modeanan Iabasetzunga san im Zentrum vo dem Bgriffsfeijd gstondn.

Im Laf vom 18. Joarhundat is da Bgriff *belles lettres* aufm deitschn Buachmoakt aus da Mod kemma. Deitschsprochige Alternativbegriff hom se duachgsetzt: um 1700 „galante Wissnschoftn“, in da Mittn vom 18. Joarhundat „schene Wissnschoftn“, aufm Weg ins 20. Joarhundat nochan „schene Literatua“. Mit de afanandafoijgndn Begriffsbuijdunga hot se as Gottungsspektrum Schritt um Schritt auf Dramen, Roman unn Gdicht vaengt, am Keanbstond vo da „poetischn Nationalliteratua“.

## Heitige Vawendung
De Bgriffsvaengung vo da „schenan Literatua“ af de „poetische Nationalliteratua“ is bsundas vehement im deitschn Sprochram duachgsetzt woan, weijchana dodozua a nationals Diskussionsfeijd afbaut hot. Des deafat dofia vaontwortli sei, dass da deitschsprochige Buachhondl de oijde Bgriffsbuijdung iabalemn hot lossn, um an internationaln Moakt von am broadn Publikumsinteresse no benenna z'kenna.

De Belletristik umfosst no heit weitgengand as Spektrum, des de *belles lettres* im frian 18. Joahundat umfosst hom: Memoires, populärwissnschoftliche Biacha, Roman – kuaz as gsomte Feijd, aus dem de Nationalliteratuan entstondn san, eibett in an aktueijn internationaln Massnmoakt.

Ondas oijs de „Literatua“ is de Belletristik koa Untarichtsfoch unn de gseijschoftlichn Ausanandasetzunga entzong. S'gibt „Literatuakritika“, oba koane „Belletristikkritika“ – dodrum aa de eileitende Definition vo da Belletristik oijs „Segment vom Buachmoakt“. Heit wead da Bgriff vo da Belletristik olladings oft aa euphemistisch fia de reine Untahoijtungsliteratua (voa oijm leichte Roman) braucht. Im deitschsprochign Buachmoakt wead da Bgriff *Belletristik* seit da Mittn vom 20. Joahundat oba aa synonym zum im angelsächsischn Ram iablichn Terminus *Fiction* (oijs Gengsotz zua *Nonfiction*) vawendt.

## Schau aa
* Unterhaltungsliteratur,
* Sach-, Fachliteratur, Essay,
* Roman, Novelle, Erzählung, Kurzgeschichte, Gedicht, Drama
* Prosa, Poesie, Literatua
Sochbuach

**Sochbuach** (amtle: **Sachbuch**) is de deitschsprochige Bzeichnung fiar a Buach, des a bstimmts Sochthema fiar a Lainpublikum doasteijt. Sochbiacha hoaßn af englisch „non-fiction“ unn buijdn a so as Gengstick zua Belletristik bzw. „fiction“ (vo lateinisch „fictum“, dafundn).

Im Gengsotz dozua richt se a Fochbuach o de Spezialistn von am bstimmtn wissnschoftlichn od aa eppan vo am hondweaklichn Foch.

## Literatua
*Sonja Klug: *Ein Buch ist ein Buch ist ein Buch ... Der erfolgreiche Weg zum eigenen Sachbuch*, Orell Füssli, Zürich 2002, ISBN 3280026237 (vagriffn)

## Im Netz
* Neie Sachbiacha
* Hochschuijprojekt zua germanistischn Sochbuachfoaschung
* FAZ steijt de 15 bestn Sochbaicha vom Herbst 2006 voa
Fürth

**Fiath** (fränkisch: **Färdd**, dt.: **Fürth**), is a kroasfreie Stod im bayrischn Regiarungsbeziak Middlfrankn. Se buidd zamm mid de Städt: Niambeag und Erlangen a Städtdreieck, wos's Keanland van Boiungsraum Niambeag doastejd. Zamm mid Niambeg, Erlangen und Schwabach buidd Fiath oane vo de drei Metropoln in Bayern. Gmoasom mid iahm Umland buidn diese Städt de Eiropäische Metropolregion Niambeag, oane vo 11 Metropolregiona in Deitschland.

## Stodgliedarung

Nem an Haptort gibd's no 20 weitane Ortschoftn:

## Literatua

* Bernd Windsheimer: *Geschichte der Stadt Fürth*, Minag 2007, ISBN 978-3-406-55821-4
* * Barbara Ohm: *Fürth. Geschichte der Stadt.* Fiath: Valog Jungkunz 2007, ISBN 978-3-9808686-1-7.
* Katrin Bielefeldt: *Geschichte der Juden in Fürth. Jahrhundertelang eine Heimat.* Historische Spaziergänge. Bd 3. Hrsg. vo Geschichte Für Alle e.V. Sandberg-Verlag, Niambeag 2005, ISBN 3-930699-44-3.
* Werner J. Heymann (Hg.): *Kleeblatt und Davidstern. Aus 400 Jahren jüdischer Vergangenheit in Fürth*, Emskiachn 1990.

## Im Netz

* Hoamseitn vo da Stod
* Wiki vo da Stod Fiath
* Archäologische Oabatsgmoaschoft Fiath
*
Beatsteaks

De **Beatsteaks** san a recht erfoigreiche deitsche Oitanativ-Rock bzw. Punk-Band.

Grindd woan is de Bande 1995 duach: Peter Baumann, Stefan Hircher, Alexander Rosswaag und Bernd Kurtzke. Kuaz nacha is da Arnim Teutoburg-Weiß ois Sänga und Gitarrist dazuakema.

## Discographie
### Studiooibm

## Im Netz

* Hoamseitn
* WDR-Rockpalast Dokumentation 2007: Unterwegs mit den Beatsteaks – Backstage, Konzertimpressionen, Fotos, Hintergrundbericht
* WDR-Rockpalast Backstage: Beatsteaks – Backstageinterviews, Konzertimpressionen und Specials
* 
*
Hoibzeig

A **Hoibzeig** is in da Fertigungstechnik a Stickal Metall oda a Kunststoff in Form vo na Plattn, am Blech, a Stanga oda am Rehrle. Wenn ma de ganze Gschicht vo am Material auf seim Weg vom Erz im Bergwerk bis zum fertign Bauteil btracht, is as Hoibzeig irgndwo in da Mittn drin, oiso hoibad fertig.

## Geometrie und Gnauigkeit
De Idee vo am Hoibzeig is, daß a Form hod, de as Weidaarban oafach macht. S' is d'Aufgab vo da Konstruktion und da Fertigungsplanung, daß ma Bauteile so plant, daß mit meglichst wenig Arbad aus am verfügbarn Hoibzeig gmacht wern kenna, bzw. das ma a Hoibzeig auftreibt, des meglichst guad zua dem gwünschnt Bauteil passt.
So gibts fia de vaschiednstn Anwendunga standardisierte Hoibzeig in de untaschiedlichstn Formen, Materialien und Qualitätn. Des gehd vo grobe Klätz bis zu hochpräzise gschliffne Stanga.

## Weidavaarbeitung
In fui Fälln werd de grobe Form vo dem Hoibzeig beibhoid, im oafachstn Foi werds nua auf de richtige Greass zuagschnin. Genauso guad kos aba a sei, daß des zuagschnitte Stickal Hoibzeig auf olle Seitn bearbad werd und des fertige Bauteil gor nix mehr mid da Form vom Hoibzeig zum doa hod.

## Obgrenzung
A Hoibzeig is auf jedn Foi wos Fests, mit a geometrisch bstimmtn aißan Form. Desweng zejn de foigndn Rohmaterialien ned zum Hoibzeig:
* Flüssigkeitn, wia z. B. Kunststoff-Vorprodukte
* Gase
* Puiva, Granulate und Schüttgita

Bauteile, Bauelemente und Baustoana han a koane Hoibzeiga, weis so heagnumma wern, wia mas kaaft, oiso eingli scho fertig han.

## Im Netz
Buidl vo am Hoibzeiglaga vo da Universität Bielefeld
Johann Grill

Da **Johann Grill** (* 22. Oktoba 1835 z Ramsau; † 14. Jenna 1917), noch sein Hof in da Ramsau bei Bergsgodn hod man aa Kederbacher ghoassn, wor da Easchte, der wo de Watzmo-Ostwand aufi is und woa aa da easchte offizielle deitsche Beagfihra.

## Easchtbeschdeigungan

* Watzmo-Iwaschreitung (1868):
De easchte Iwaschreitung vom Großn Watzmo (Hocheck, Mittelspitzn, Südspitzn) mit seim Spezi, am Johann Punz.

* Kloana Watzmo (1852):
Gipfe vom Kloan Watzmo mid seim Spezi, am Johann Punz

* Watzmo-Ostwand (1881):
Mim Wiener Otto Schück is a in 14 Stund ois easchta duach de Watzmo-Ostwand gstiegn. De Routn hoaßt ma heid noch eam zua Ehr den Kederbacher-Weg.

## Weidara Erfoig

* Mit John Percy Farrar de zwoate Durchsteigung vo da Weisshorn-Westwand in de Walliser Alpen. 
* Kederbacher war mid Josef Pöschl da Easchtbesteiga vom Großen Ödstein im Gesäuse (12. Juni 1877).
* Ab 1888 war Johann Grill da easchte Hüttnwirt vom Watzmo-haus, wos a 22 Jahr lang gmacht hod.
* As lezde Moi war a mim Oida vo 84 Joar aufm Watzmo, "seim" Beag.

## Literatua

* Fritz Schmitt: *Grill, genannt Kederbacher* – Das Leben eines großen deutschen Bergführers. Bergverlag Rudolf Rother, Minga. 11. Aufl. 1941.
Verso

**Verso** (lat. „*umdran*, 'schwenkn''“) hoast de Hintaseitn fu am Bladl Bobia, am Papiarus, am Peagament oda fu an Gödschain. Bai mitloitaliche Biacha zöd ma oft de Peagamentbladl und ned wia in modeane Biache de Foada- und Hintaseitn fu am Bladl. Bai soichane oidn Kodizes is de Verso-Seitn oiso de Hintaseitn fu am Peagamentbladl, oda im aufgschloganen bundanen Buach de linke Seitn. Bai da Seitnaungob schreibt ma desweng de Numa fum Peagamentbladl und daun a hochgschdöds „v“, z.&nbsp;B. 76v, fia de Hintaseitn fum 76dn Bladl.

D'Foadaseitn hoast im Gengsoz dazua Recto.

Verso is heit a Fochbegrif in da Uakundnfoaschung, wai sunst sogt ma im Boarischn eha s'franzesische Fremdwoat fia Hintaseitn, nemli Reveas und a reveasian fia umdrau, mim Auto zum Baischbü.
Recto

**Recto** (lat. „*grod*, *richdig*“) hoast de Foadaseitn fu am Bladl Bobia, am Papiarus, am Peagament oda fu an Gödschain. Bai mitloitaliche Biacha zöd ma oft Aunzoi fu de Peagamentbladl und ned wia fü Seitn a Buach hod. Dafia schreibt ma dazua, ob ma fu da Foada- oda fu da Hintaseitn fu dem Bladl ret. Bai soichane oidn Kodizes moand ma mid Recto-Seitn oiso de Foadaseitn fu am Peagamentbladl, oda im aufgschloganen bundanen Buach de rechde Seitn. Bai da Seitnaungob schreibt ma desweng de Numa fum Peagamentbladl und daun a hochgschdöds „r“, z.&nbsp;B. 76r, fia de Foadaseitn fum 76dn Bladl.

D'Hintaseitn hoast im Gengsoz dazua Verso.

Recto deaf ma ned fawegsln mid'n Woat *Rectum*, wos a fu da söbn lodainischn Wuazl kimd, owa heit in da Medizin fian Enddarm schded.
Weana Hundeséng

Da **Weana Hundeseng** (hochdeitsch: *Wiener Hundesegen*) is a oidboarischa Segnsschbruch aus'n frian Mitloita. Da Text is in Prosa gschrim, oiso raimt si ned, und is in am Manuskript aus'n 10dn Joahundat iwalifat (Codex 552 fu da Estareichischn Nazionalbibliodek). In dem Schbrichal wiad da Chrisdus und da heilige Martin augruafn und um Hüf bit.

Es is a Seng, den woaschainli Jaga und Hiatn aufgsogt haum, wauns in da Frua eana Haus oda Hitn falossn haum, damid da Grisdus und da heilige Martin auf eana söm und eanare Hund aufbassn und se bsondas foa Wöf und Diab bschizn.

## Oaginaldext

## Intapretazion

Da Weana Hundeseng is fu da Geamanistik und da "*Deutschen Altertumsforschung*" im 19dn Joahundat ois geamanischa Zaubaschbruch klassifiziad woan. Im Joa 1858 hod da Theodor von Karajan den Schbruch in am Artikl unta dem Naum "*Zwei bisher unbekannte deutsche Sprachdenkmale aus heidnischer Zeit*" faöffentlicht, wos natiali a ofensichtlicha Bledsin is, waun in dem Schbrichal da Jesus Grisdus und da heilige Martin augruafn wean. Nu 1922 woit da Paleonotolog und Mitloitafoascha Robert Priebsch im Weana Hundeseng a Analogi zu am oidenglischn heitnischn Sengsschbruch eakena. In deara Zeid woit ma auf Graumbf Zaignis fu da heitnischn foakristlichn Religion fu de faschidanen Geamanen findn, wo owa bai de Bajuwarn nix schriftlichs zan findn woa. Aundane han a weng foasichtiga und woin blos a "*oberflächliche Christianisierung*" fu de Bajuwarn aus dem Text aussa lesn, wos owa a unwissnschoftliche Behauptung is.

Leita wean soichane Aussong oft unhintafrogt zitiad und aso wiad a komplet foisches Büd fu da religiesn Situazion fu de Bajuwarn zu deara Zeid transpoatiad. Neichane Publikazionen, in denan de gaunze Gschicht nu amoi fu Grund auf eafoascht und intapretiad wiad, gibts owa laida ned.

## Beleg

*Ruhr-Uni-Bochum Wiener Hundesegen - Oaginaldext online
*AEIOU-Lexikon Wiener Hundesegen
*Köbler, Gerhard, Althochdeutsches Wörterbuch, (4. Auflage) 1993

## Fuasnotn
Buidabuach

As **Buidabuach** (dt.: **Bilderbuch**, engl.: *picture book*) is a Untagoddung vo da Kindaliteratua. De Definition und de Gschicht vom Buidabuach san eng mid de se vaändandn gsejschoftlichn Voastejunga vabundn. Uaspringli is da Begriff fia a jeds Buach vawendt worn, des mid Illustrationa ausgstottet is. Heitz'dog vasteht ma dodrunta a speziej fia Kinda, de no ned lesn kinna oda se im friahn Leseoita befindn, entwoafans Buach. De Buida nehma dodrin a fiahnde Roin eih, obglei a enge Wexlbeziahung zwischn Buida und Text bsteht. De Buidabiacha hom z'moast an gringa Umfong (im Oigmoana bis zu 30 Buachseitn) und kemman in oin Foamatn voa. As groußfoamatige Buach is de am haifigstn vawendte Foam. As Oita brucksichtignd, wead a Buidabuach aus Bobbn, reißfestm Bopia oda aa aus Folie heagsteijt.

## Beispui vo zeidgenessische Buidabuach-Illustratoan und Illustratorinna (Auswoih)

* Rotraut Susanne Berner: Winter-Wimmelbuch, 2003
* Eric Carle: Die kleine Raupe Nimmersatt, 1969
* Wolf Erlbruch: Vom kleinen Maulwurf, der wissen wollte, wer ihm auf den Kopf gemacht hat, 1989 
* Janosch: Oh, wie schön ist Panama, 1978
* Leo Lionni: Swimmy, 1964
* Ali Mitgutsch: Rundherum in meiner Stadt, 1968
* Sven Nordqvist: Pettersson und Findus, 1984-2002
* Maurice Sendak: Wo die wilden Kerle wohnen, 1963
* Holger Schöpflin: Xenegugeli Tier-ABC, 1999

## Schau aa

* Kinda- und Jungdliteratua

## Literatua

* Doderer, Klaus u. Müller, Helmut (Hrsg.): *Das Bilderbuch. Geschichte und Entwicklung des Bilderbuchs in Deutschland*, Weinheim und Basel: Beltz, 1975, ISBN 3-407-10906-7

## Im Netz
* Interview mit Prof. Jens Thiele (Teil 1) und Teil 2
* Bremer Institut für Bilderbuchforschung/ Zeitschrift ''Kind-Bild-Buch''
* Johannes Merkel: Bilderbuch, Kunst und Literatua. Plädoyer für eine Ästhetik der Brauchbarkeit
* Bilderbuchmuseum Burg Wissem
* Biennale der Illustration in Pressburg
* Kinderbuchmesse Bologna
* Linkliste der Forschungsstelle Kinder-und Jugendliteratur der Universität Oldenburg
* Arbeitskreis für Jugendliteratur
* Internationale Jugendbibliothek München
* H. Schlinkert, Methodik der Bilderbuchbetrachtung
Ranna

**Ranna** (lateinisch *Beta vulgaris subsp. vulgaris var. conditiva*, hochdeitsch *Rote Rübe* oda aa *rote Beete*) is a Wurzlgmias, des zua Familie vo de Gänsefußgwächse (Amaranthaceae) ghert. In Östareich sogt ma a "*Rauna*" dazua.

## Herkunft und Vawendung
Da Ranna is mit da Zuckaruam und am Mangold vawandt und is mit de Röma nach Middleiropa kemma. Es werd fia Rohkost-Salat hergnumma oda ois Beilag dazuagem. Da Ranna is aa Bestandteil vom Labskaus und vom Borschtsch.

## Beleg
*Sprache in Österreich Rauna - rote Rüben
Vignette

As Woat **Vignette** leit se vom franzesischn «vigne» fia Weinremn ob. S'bzeichnet uaspringli a Rondvaziarung im Buachschmuck. Hia bzeichnets Weinronkn, de ornamentoatig an Text oda an Titl vo am Buach vaziat homn (Titelvignette). Aa kleanare Zeichnunga oda Buijda, de oam drucktn Text bgleitnd beigsteijt wean unn net oijs Karikatur, Cartoon o. ä. bzeichnet wean soijn, wean neutral oijs Vignettn bzeichnet.

Daweij wead des Woat zmoast synonym fia Aufkleber oda Siegel bracht.

## Literarische Gottung

In da Literatuawissnschoft san Vignettn kuaze, impressionistische Szenan, de af oan Moment fokussian oda an Eidruck iaba a Figua, a Idee oda oan Oat vamittln. Soijchane Vignettn findn se insbsundane bei Theatastickl unn Drehbiacha, oba aa in narrativn Text wia Hemingways *In Our Time.*
De Vignette grenzt dodobei o lyrische Forman.

In da qualitativn Foaschung bziagt se da Terminus aa af kuaze, in sih obgschlossane Szenan in Bobachtungsprotokoij.

## Sieg aa
*
*Fleuron
*Vignettierung

## Im Netz
* Offizieije Internetseitn vo da Eidgenössischen Zollverwaltung iaba de Nationalstrassenabgabe/Vignette
* Offizieije Seitn vo da Autobahnen- und Schnellstraßen- Finanzierungs- Aktiengesellschaft (ASFINAG) iaba de ästareichische Vignettn
Wessobrunner Predigt

D´**Wessobruna Predigt** (hochdeitsch: Wessobrunner Predigt) is oana fu de jingan oidboarischa Text, dea schau aus de easchdn Joazent fum 11dn Joahundat schdaumd und im Glosda Wessobrun gschrim woan is. Es is a Auslegung fum Mateus 20,1-16 aus'n neichn Destament, wos ums Glaichnis fum Waingoatn Christi ged. De Oawatn wos da Baua im Wainbeag mocha muas, wean ois Baischbü fia s'grechde Lem fum Kristnmensch heagnuma und de 5 Dogeszeidn wean mid de 5 Zeidoita fu da Wöd faglichn und mid de 5 wichdigstn Schdazionen im Lem fu an jedn Mensch. De wichdigsde Aussog fu deara Predigt is, das de Glaichnis fum Jesus (*parabulae*) ned neta a wöatliche Bedeitung haum, sondan oiwai a nu a iwadrogane..

Schbrochwissnschoftlich is d'Wessobruna Predigt foa oim desweng recht intressant, wais oane fu de jingsdn Text aus oidboarischa Zeid is, wo schbrochlich schau a boa Faendarungen zan meakn san, de daun zan boarischn Mithochdeitsch gfiad haum. De fias schbedane Boarisch so dipische Diftongiarung is owa in dem Text nu ned zan meakn. So hoasts zan Baischbü nu "hûsherro" und ned "Haushea" und "himilrih" und ned "Himlreich". Dafia siagt ma einige Baischbü fia de domois fias Boarische dipische Konsonantnfaheatung. Es hoast "kistozzen" und ned "gschdessn", "pizeichinet" und ned "bezaichnet", "taga" und ned "Dog" und "uuinkarte" und ned "Waingoatn". De Foamen wean heit nu in de siidboarischn Dialekt konseaviad, wohingengs in de mitlboarischn Dialekt ob'n 12dn Joahundat zu da Konsonantn-Lenisiarung kimd, fu dea de heitign woachn Foamen keman.

## Da Text

## Beleg

*Uni Frankfuat: Minor Old High German Monuments - mid kompletn Oaginaldext
*Ruhr Uni Bochum: Wessobrunner Predigt - mid kompletn Oaginaldext

## Fuasnotn
Pro Nessia

S´**Pro Nessia** (Lodainisch: *Fia de Wiama*) is a oidboarischs Gebed, zan kuarian fu Ressa, wauns fu Wiama befoin han. Dea kuaze Text is in am Manuskript aus'n Glosda Teganse iwalifat und is woaschainli im 9dn Joahundat aufgschrim woan.

In da Fochlitaratua wiad a maunchmoi ois deitscha Zaubaschbruch bezaichnet, wos owa ned umbedingt aso schdimt. Easchdns amoi is de Schbroch fu dem Schbrichal Oid-Boarisch und ned Deitsch, wai a deitsche Schbroch hods zu deara Zeid nu goa ned gem. Zwoatns is des a kristlicha Gebedsschbrichal, wos mid am Fawais auf s'Fota Unsa aufhead. Es is oiso koa heitnischa Zaubaschbruch aus friageamanischa Zeid, sondan entschbricht eha so wos wia im Wentaschbrichal, grod aso wias fu de Boda und Boarichda nu bis ins 20de Joahundat aufgsogt woan han, waun ma dafia bet hod, das a Graunkheit weka ged.

S'Manuskript wo des Rosschbrichal drin schded, is heit in da Mingara Schdodsbibliodek unta da Signatua clm 18524 S.203v zan findn.

## Da Oaginaldext

 *nesso* hoast ungefea so wos wia Wuam, oda iagend a kloans Insektngfikad. Des heitige Dialektwoat "Nissn" fia Kobflais is woaschainli damid fawaunt.

 *tulli* hoast in dem Zusaumenhaung woaschainli de hoanige Untaseit fum Huaf fu de Ressa. Oiso fum Fö soin de Wiama glai unta d'Huaf fum Ros schbringa, dass dadret wean. Genau woas ma des owa ned.

## Trivia
De Nissn, geng de des Schbrichal gricht is, wean woaschainli de Harling gwen sei, a 1,5 Milimeta kloans Insekt wos ois Parasit auf ole meglichn Ficha lebt, bsondas a im Fö fu Ressa. Da biologische Fochbegrif fia de Parasitn is *Trichodectidae*.

## Beleg

*Uni Frankfuat: Minor Old High German Monuments - mid kompletn Oaginaldext
*Ruhr Uni Bochum: Pro Nessia - mid kompletn Oaginaldext
*Uni Basel Deutsche Zaubersprüche - mid Iwasezung
*Kratz, Bernd: *Die altdeutschen Sprüche "Pro Nessia" und ein französischer Hippiatrie-Traktat des 15. Jahrhunderts*. In: ABäG 34 (1991), S. 23-31.

## Fuasnotn
Carmen ad deum

S´**Carmen ad deum** (Lodainisch fia: *Gedicht/Liad aun'dn Heagod*) is a kristlichs Gedichtl, wos umara um s'Joa 920 noch Grisdus im Glosda fu Teganse aufgschrim woan is. Es is in Raimfoam und zwoaschbrochig Lodain und Oid-Boarisch, woduachs a wichdige Beleg is, mid deara iara Hüf de Schbrochwissnschoft de gauns oide Foam fu da boarische Schbroch entzifan kina hod.

## S'Manuskript

Fum Inhoit hea is des *Carmen ad deum* a Lobliad auf'n kristlichn Heagod in da Foam fu ana Oat magischn Beschwöarung. Duach des Motiv fu am bschuzendn Schüd, schdöd si dea, dea wos des Gedichtl bet untan Schuz fum Heagod und hoft drauf, das a eam hüft.

Schbrochlich is da Text auf da oan Seitn in am zimlich klassischn Lodain gschrim, mid einige grichische Weata drin. Da boarische Tei is auf da aundan Sait a weng hoiprig und maunche Foascha song sogoa, das im domolign Schreiwa a boa Iwasezungsfela bassiad san. Woaschainli woas eam owa wichdiga, das si da Text raimt und umara in söbn Sin eagibt ois wia im lodainische Oaginal und ned das a des umbedingt oans zu oans wöatlich iwasezn woit.

Da Baesecke Georg hod de Famutung aufgschdöd, das des Gedichtl filaicht uaschbringli fu am anglsegsischn Text schdaumt, den de schotischn Mönch bai da Missioniarung midbrocht haum. Es gibt nemli Enlichkaidn mid Gedichtl de im Umkrais fum Heiling Aldhelm aus Englaund entschdaundn san. De oidenglischn Gedichtl han owa söwa wida schdoak fu friane iarische Text beainflust, wiaso da gauns friaste Uaschbrung a in Ialaund sei kau. Auf Grund fum schbrochlichn Befund hod da Baesecke in seim Buach fu 1948 a de Famutung aufgschdöd, das da Text zwischn 796 und 802 auf da Insl Reichenau im Bonse ins Alemanische iwasezt woan sei kant und eascht schbeda daun ins Boarische. Ea moand sogoa, das zeascht in Fraising a easchde Iwasezung gmocht woan sei muas, de daun de Foalog fia des iwalifate Manuskript aus Teganse woa. Des is owa Schbekulazion.

Des Manuskript fu dem Tegansea Gedichtl ligt heit in da Mingara Schdodsbibliodek und is Tei fum Codex Clm 19410. Des Manuskript fum *Carmen ad deum* is doat auf de Seitn 39 bis 41 zan findn. Da Titl "*Carmen ad deum*" is übrigens a neizaitliche Eafindung fu de Geamanistn. Aundane Beleg nenan des Liad a "*Sancte sator*" noch da easchdn Zailn.

## Oaginaldext

## Beleg
*Marburger Repertorium - Handschriftencensus: München, Staatsbibl., Clm 19410 
*Baesecke, Georg: *Das lateinisch-althochdeutsche Reimgebet (Carmen ad Deum) und das Rätsel vom Vogel federlos*. Probleme der Wissenschaft in Vergangenheit und Gegenwart, Band 1. Mit drei Bildtafeln. Berlin, Wiss. Editionsgesellschaft mbH 1948. 81 S.
*Sonderegger, Stefan: *Althochdeutsche Sprache und Literatur - eine Einführung in das älteste Deutsch, Darstellung und Grammatik*; Berlin: de Gruyter, 1987, 287 S., ISBN 3-11-009675-7
*Hellgardt, von Ernst: *Das Lateinisch-Althochdeutsche Reimgebet 'Sancte Sator' (Sog. 'Carmen AD Deum') Theodor Von Tarsus / Canterbury Zugeschrieben*; Zeitschrift fuer deutsches Altertum und Literatur, Volume 137, Number 1, january 2008 , pp.&nbsp;1–27(27)
Basler Rezepte

D' **Basler Rezepte**, **Basla Rezept**, aa *Fuldaer Rezepte* gnend) san woaschainli da ödasde Text iwahaupt, dea uns iwalifat is und den sei Schbroch zu mindest dailwais oidboarisch is. Es haundlt si dabai um drai medizinische Rezept fia Medikament geng faschidane Graunkheitn, fu dem des easchde auf Lodain is und des zwoate de Iwasezung fum easchdn in a oid-frenkischn/oid-boarischn Mischschbroch is. Des drite Rezept (*uuidhar cancur* - gengan Krebs) is auf Oid-Boarisch gschrim, owa mid an schdoakn anglsegsische Ainflus und is desweng a des schbrochwissnschoftlich am intressantane fu de drai. De Rezept han im 8dn Joahundat im Glosda Fulda aufgschrim woan und ling heit in da Univeasidetsbibliodek in Basl, in da Schwaiz. Fu do kimd a da Naum. Se han woaschainli de ödasdn zaumhengadn Text in iagend am oidhochdeitschn Idiom iwahaupt.

## Gschicht fum Manuskript

Des Manuskript fu de Basla Rezept is heit im Codex mid da Signatua *Cod. Bas. F III 15a (Fulda), Bl. 17<sup>[[Recto|r]]</sup>* zan findn, dea in da Univeasidetsbibliodek fu Basl in da Schweizligt.

## Oaginaldext

## Beleg
*Uni Frankfuat: Minor Old High German Monuments - (Baseler) Fuldaer Rezepte Gegen Fieber
*Wolfgang Stammler, Karl Langosch, Kurt Ruh: *[http://books.google.at/books?id=Sx8IO93ovsQC&pg=PA627&lpg=PA627&dq=basler+rezepte+fulda&source=web&ots=4orcktBtBt&sig=xhK_iL7CFSeJ_1f3LJlCjF4ND-s&hl=de Die deutsche Literatur des Mittelalters: Verfasserlexikon]*, Band 1 - *A solis ortus cardine, Colmarer Dominikanerchronist*, Berlin, New York, Walter de Gruyter Verlag, 1978, ISBN 3110072645
*Nedoma, Robert: *enti danne geoze zisamane: Die althochdeutsche Fassung des Ersten Basler Rezepts (BR Ib)*. In: Die Sprache 39,2 (1997 [2000]), 168-200.
*Riecke, Jörg: *[http://books.google.at/books?id=N0VxCQ-QZ3EC&pg=PA116&lpg=PA116&dq=basler+rezepte+fulda&source=web&ots=XejtSQao8o&sig=nouTH53ew7HfQIxkEF3oGtgQJ8Q&hl=de#PPA116,M1 Die Frühgeschichte der mittelalterlichen medizinischen Fachsprache im Deutschen]*, Berlin, New York, Walter de Gruyter, 2004, ISBN 3110178281
Survivor Series

Die **Survivor Series** ist eine der Hauptgroßveranstaltungen des Wrestling-Marktführers WWE.
Zusammen mit Wrestlemania, Royal Rumble und SummerSlam ist die Survivor Series eine Veranstaltung, bei der Wrestler der beiden WWE-Kader, RAW und SmackDown (bis 2009 auch ECW) gegeneinander antreten.

## Veranstaltungsdaten

## Beleg
Weißwurscht Massaker

**Weißwurscht Massaker** is a boarische Punk-Metal-Musigruppn aus Wasserburg am Inn.

De Gruppn kombiniat boarische Voiksmusi mit Rock, Metal, Punk, Ska und Hip Hop. Singan olle Texte auf boarisch und vawendn immer wieda oide Volksmusi-Melodien in eanere Liadln, wia des Boarische Hiasl Liad. Nenna si Weißwurscht, wei des wos typisch Boarisches is und Massaker, wei s mit da Kommerz-Voiksmusi nix am Huat hobn. Texte san a oft humoristisch, wie *61 Aung* - iba a ausortende Schofkopfrundn.

## Mitglieda
*Dominic - Schlogzeig
*Georg - Tastnbrettl
*Florian - Bass

Ehemalige:
*Lenz - Strom-Gidar, Gsang (Bis 24. April 2009)

## Liadln
**Unnerreichbar* (a melancholische Balladn über den Wasserburger Erfinder August Frommer)
**[[Raunacht]]* (do gehts um Aberglaubn und Teifiswerk im Mitwinter)
**[[Matthias Klostermayr|Boarisch Hiasl]]*, (des oide Boarische Voiksliad im Punkstil)
**A Doppel G R O* (Parodie auf Gangsta-Rapper: Trance, Hip Hop und Punk gmixt)
**61 Aung* (a exzessive Schafkopf-Rundn)
**Weißwurscht Massaker - Mit [[Senf]]* (a kroaslicha Metal-Spuk vo nackade Weißwiascht)

## Schau aa
*Listn vo neia boarischa Voiksmusi
*Zwoastoa

## Im Netz
* Weißwurscht Massaker auf MySpace
Roman-Collage

A **Roman-Collage** (oda aa *Romancollage*) woast oijs Genrebezeichnung analog zua Woat- bzw. Bgriffszsammasetzung auf a bislong no net eigrenzde Gottungsmischform innahoijb vo da Literatua hi. In da Regl hondlt sis bei a Roman-Collage oba um a Eazejjweak, in des in am houn Moß ondane Gottunga wia Gdicht, Reportagen oda eingständige Kuazgschichtn *montiat* woan san und des heichstns no noch Umfong unn Afbau vom Sponnungsbong eppas mit am Roman zdoa hot.

Collagen bzw. Montagen san a scho in da Literatua vom Mittloijta eigsetzt woan.

A Problem kunnt a Schriftstella dea de Technik vawendt unta Umständ kriang, wanna in da Collage Texte von am andan Kinstla midheanimmd und dabei meah ois nua zitiad oda d Heakunft goor ganz vaschweigt, daßa a Uahewarechtsvaletzung begähd.

## Beischbuij
Romancollagen hot z. B. Manuel Vázquez Montalbán aus politische Grind gschriem, so aa z. B. as *Manifiesto subnormal* vo 1970. De Collage aus Dialog, Reportagen, Gdichtn, Zitat unn Eaklärunga is a Mischung aus Manifest unn Fiktion. Ea seijm hot des „escritura subnormal“ gnennt unn se domit oijs an Deil vo da literarischn Gengströmung zum Franquismus gseing.

A bedeitnda Autoa, dea de meistn seina Roman in da Collage-Technik gschriem hod und z'wengsm, Problem vom Plagiat vo da Zeidschrifd Stern an Pranger gstoijd worn is, war da Woita Kempowski.

A beim Heinrich Böll in seim Roman *Wo warst du, Adam?* vo 1951 kemman Collage-Technikn zum Drong. Ea fiagt dodrin in vaschiadene episodnhofte Ausschnitt a Collage aus Eidrick zsamma, de in ihra Gsomtheit a easchüttands Buijd vo da Zeastöarung duach de Kriagsmaschinarie afzoang.
One Night Stand

WWE **One Night Stand** is a jährliche Pay-Per-View Vaanstoitung vo World Wrestling Entertainment. Entstaundn iss ausm ECW One Night Stand. Es wern bei One Night Stand hauptsächlich Matches mid extreme Regln (z. B. Last-Man-Standing Match, Steel Cage Match) austrogn.

## Im Netz
* Offizielle Website
Cut-up

As **Cut-up** (boarisch *Kat-ap*) is a Exdremfoam vo da litararischn Montage, in de da Zuafoi ois schöpfarischs Element eibaud wead. Aa wenn de DaDaistn scho recht friah ähnliche Technikn oogwendt hom, da Frisch, Max und da Joyce, James ähnle g'arwad hom, guit da Gysin, Brion ois Entdecka. Da Gysin hod de Technik quase duach an Zuafoi entdeckd.
Mid da bekanndaste Schriftstella dea mid da Cut-up-Technik g'arwad hod is da Burroughs, William S., z. B. bei seina Nova-Trilogie, füa de ea sei Notizzettlsammlung in lauta kloane Stickln gschniddn hod und nacha ohne Plan und Zui zu am neicha Text zsammababbt hod.

De Meglichkeidn de se mid dera Methode und m Remix (Leratur) vo Texde aufdean, wean eascht jetza im Zeidoita vo da Textvaarwadung und Intanet mid z. B. de Wikis a weng obsehbar. Valaaft de Entwicklung ähnle wia in da Muse wo ma seid m Einsatz vom Plattnspiela de DJs an Remix zua neiche Stickln nutzn, stehd de Entwicklung in da Literatua no ganz am Anfang.

## Schau aaa unta
 
* Aleatorik
* Remix (Literatur)
Gonâve-Insl

De **Gonâve-Insl** (fraunzesisch: *Île de la Gonâve*, früher *Île de la Gonaïve*) is a Insl vu de Großn Antüin in da Karibik. Sie gheat zum Stood Haiti und liegt im Vawoitungsgebied Ouest („Westn“), in dem d'Insl a eingnes *Arrondissement* ausmochd. D'Insl bestehd aus de Gmoana Anse-a-Galets (Hauptstod vum Arrondissements) und Pointe-a-Raquette. Auf da Insl faungan olle Postleitzoihn mid `65` au.

D'Gonâve-Insl liegt 50&nbsp;Kilometa westnoadwestli vu da haitianischn Hauptstod Port-au-Prince im Golf von Gonâve. Mid iara Läng vu ungefäa 56&nbsp;Kilometa, da Broadn vu 16&nbsp;Kilometa und da Flächn vu 743&nbsp;Quadratkilometa iss d'greßte Nochboainsl vu Hispaniola und damid d'greßte Insl, de Haiti mid kam aundan Laund teun muaß. D'Gonâve-Insl bestehd zum greßtn Teu aus Koikstoa und is vu mearare Riffe umgem. D'Insl is trucka, hüglig und ziemli öd, ia hechsta Beag schofft a Hächn vu 778&nbsp;Meta. Im Joa kemman zwischn 800 und 1600&nbsp;Millimeta Niedaschläge zsaumm, wobei de hecha glengnen Gengdn eha mea dawischn. D'Übaweidung und d'Wossavaschwendung san de greßan Probleme vu de ungefäa 200.000 Leid (Schätzung fia 2005) auf da Insl, auf deas kane Flüss oda Bäch gibd.

D'Gonâve-Insl woa d'letzte Gengd vu Haiti, in de si de Taínos (a Uaeinwohna-Gsöischoft) zruckziang hom kina, nochdems 1503 vu Hispaniola em duathi gflicht han. Vu eana staummd da heidige Naum vu da Insl, da wos de Taínos nämli *Guanabo* ghoaßn hom. Späda is de Insl a Piratnsitz gwen. 1925, wia de USA Haiti bsetzt ghobt haum, hod si da US-Offizier Faustin Wirkus zum Inslkini *Faustino II* (*le roi blanc de la Gonâve* – „da weiße Kini vu La Gonâve“) ausgruafn – ea is owa 1929 vu da Regiarung vu Haiti vatrim woan. Noch am Oakan, dea 1976 Teile vum Südn vu Haiti verwüstet hod, haum si einige Leid auf da Gonâve-Insl augsiedlt und duat de easchtn laundwiatschoftliche Deafa vu da Insl aufbaud.

## Beleg
Groteske

**Des** Groteske (vo ital.: *„grottesco" zua "grotta“, „Grotte“)* bzeichnet as Seijtsom-fantastische, Hässliche oda Bizarre. **De** Groteske bzeichnet in oijn Kunstforma a iabatriabane unn doduach witzige Gottung. Zmoast, oba net nua, hondlts si um a deab-komischs oda narisch-seijtsoms Weak, des af vazerrande, ugwöhnliche Oat unn Weis vaschiadene, net zsammabassnde Element aus da Realität midananda vabindt, ohne dass dodabei de weakinterne Kohärenz in Frog gsteijt wead.

De Groteske wead vawendt, um de Woanehmung vo da Vazerrung, Vafremdung unn Entsteijung vo da Weijt doazsteijn. In Epochn, in dene da Glamn o a heile Weijt oscheinz bsundas valoan woa, eppan in da Epoch vo da Romantik, hot a bsundare Roijn gspuijt. A groteske Figur soijt gleizeiti Obschei unn Midleid erreng, aussarongande Beischbuij dodafia san der Glöckner von Notre-Dame, Frankensteins Monsta, unn das Phantom der Oper. Bkonnte Vafassa vo Groteskn san eppa Jean Paul, Hermann Harry Schmitz, E. T. A. Hoffmann, Fritz von Herzmanovsky-Orlando, Oskar Panizza unn Lewis Carroll sei Alice im Wunderland, oda in da Zeid noch 1945 z.&nbsp;B. Friedrich Dürrenmatt, Max Frisch, Ror Wolf oda Eugen Egner.

Franz Kafka wead heitzdog oft oijs da „Moasta vo da Groteskn" bzeichnet, weij de Groteske sei bvoazuagte Gottung woa unn as Groteske sein aussaoadntli eingnan Eazähijstuij in oij sein Weakn prägt hot.

Oijs Fuijm san eppan Deile vo da Serie Monty Python's Flying Circus, Das große Fressen, Die Treppe unn Tanguy oijs Groteske draht woan; wichti san aa do deab-komische unn deab-erotische Zeabuijda.
Paraphrase (Sprache)

A **Paraphrase** (griech. *para* = dozua, nemn unn *fraseïn* = ren, song) is a eakläarande, vadeitlichande Umschreibung von am Sochvahoijt oda Text mid ondane Woat.

S'gibt vuij feschdstengande Ausdrück mid dene si a Paraphrasn eileitn unn eakenna losst. Oana vo de bkonntestn Ausdrück is *des hoaßt (d.&nbsp;h.)*. Beischbuij fiar a Paraphrasn is: *De Ompeij is rod, des hoaßt koa Fuaßgänga deaf de Stroßn iabaquern.*

Zitat wean oft duach a Paraphrasn obgschlossn unn detailliat, oda mit *eigene Woat* wiadagemn unn interpretiat. Fia Textanalysn steijts oft de easchte Stufn doa. De Wiadahoijung vo Gheatm mid eingane Woat wead oft **paraphrasian** (houdeitsch: *paraphrasieren*) gnennt unn zum Beischbuij im medizinischn Sprochgbrauch vawendt.

De Interpretation oda Reflexion sowia as aktive Zuhean san vawondte Kommunikationstechnikn.

In da Antikn unn mittloijtalichn Houchschuijn woa de Paraphrasn a iablicha Bstonddeil wissnschoftlicha Gspräch. Beischbuij hiafia san Sokrates' oda de *[[Platon|Platonische Dialog]]*.

Wann se in da Literatua Autorn sea eng on a Buach von am ondan Autorn hoijtn - z. B. an Valauf oda/unn an Aufbau vo a Gschicht ledigli in a neie, unn deszweng leichta vaständliche Zeid vasetzn doa, unn dodobei as Buach in dem Sinn interpretian woijn, wias da uaspringlige Autor gmoant hom kunnt und scheinz seijm heit so schreim woijn dat - nennt ma des aa a Paraphrasn.

Sieg aa: Periphrase&nbsp;– Paraphrasierung&nbsp;– Plagiat&nbsp;– Antonomasie&nbsp;– Stuijmittl

## Im Netz
* owl.english.purdue.edu Paraphrase, Zitat unn Zsammafossung (engl.)
No Mercy

**WWE No Mercy** is a Wrestling Großvaaunstoitung vo World Wrestling Entertainment. de easchte No Mercy hods am 16.Mai 1999 in Manchester, England gebn. No Mercy wird jeds Joar im Oktoba autrog. Von 2003 bis 2006 is der Event nur vo SmackDown! produziert worn. Seitdem wird No Mercy vo olle 3 Brands (SmackDown!, Raw, ECW) austrogn.

## No Mercy Datn
Ehekarussej

As **Ehekarussej** oda **Ehekarussöö**, aa **Ehebrunna** (dt.: **Ehebrunnen**, eingtle: **Hans Sachs-Brunnen**) gnennd, is a Brunna z Niamberg, direkt newam Weißn Tuam. Dea Brunna is vo da Stod Niamberg im 1977ga Joa beim Buidhaua Weber Jürgen in Auftrog gem worn, weis an dera Stejj an Entliftungsschacht vo da U-Bahn, vastecka woitn. Da Weber Jürgen hod den Brunna zwischn 1977 und 1981 gschtoij't und 1984 afbaud. Dea Brunna bestehd in da Haptsoch aus am Ring vo dunkl gfarbde Brozefiguan dea auf am Fundament vo farbigm Marmor stähd.

Dea Kranz vo Figurn um den Liftungsschacht rum zoagt in sechs untaschiedlichn Buidln as Auf- und Aa vom Ehelem. Vo da easchtn leidnschoftlichn Liab iwa d Streidarei bis zum unvameidlichn Doud. Da Weber Jürgen hod de Szenen auf seim Brunna noch m Gedicht vom Hans Sachs *Das bittersüße eh'lich' Leben*, des da sejj seim Wei gwidmet ghabt hod, nochempfundn und gstoit. Des Gedicht sejm is auf am rosa Marmoaheazl voa dem Brunna eigraviead und da Hans Sachs is sejjm ois a Gstoit in dem Brunna dargstejjd.

Zeascht woa dea Brunna recht umstijnn, wei de Figuan zum Tei recht deab und vuigäa han, zuadem hod a vui mehra kost ois wia denkt. Heid guit dea Brunna ois oans vo de bedeitndstn Kunstweak aus da Neizeid z Niamberg und ois da gräßte Figuanbrunna vom 20. Joarhundat z Eiropa.

## Detailansichten


Datei:Ehekarussel02.jpg|Ehekarussej, Teiansicht von na Szene
Datei:Ehekarussel03.jpg|Ehekarussej, Teiansicht von na Szene
Datei:Ehekarussel04.jpg|Ehekarussej, Teiansicht von na Szene
Datei:Ehekarussel05.jpg|Ehekarussej, Teiansicht von na Szene
Datei:Ehekarussel06.jpg|Ehekarussej, Teiansicht von na Szene
Datei:Ehekarussel07.jpg|Ehekarussej, Teiansicht von na Szene
Datei:EhekarusselHerz.png|Ehekarussej, des Gedichtl vom Hans Sachs an sei Wei
Datei:2007-12-27-Weißer Turm Ekekarussell 1.jpg|Entliftungsschacht innahoib vom Ehekarussejbrunna



## Im Netz

* Ehekarusell Stod-Panorama
Abenberg

**Abenberg** is a Stod mit 5.492 Eihwohna (2014) im Beziak Mittelfranken (Bayern) im Landkreis Roth.

## Eadkund

Abenberg liegt in da Industrieregion Mittelfranken am Nordrand vom Fränkischn Seenland.
 
Es existiern de Gemarkunga Abenberg, Aurau, Beerbach, Dürrenmungenau, Ebersbach, Obersteinbach ob Gmünd und Wassermungenau.

## Gschicht

Easchtmois erwähnt worn is Abenberg ummara 1071 ois *Abinberch*. Abenberg hod 1299 as Stotrecht kriagt und war seit am Joar 1356 Amtssitz vom Hoachstift Eichstätt. Des Pflegamt 1803 is zuagunstn vo Bayern säkularisiert worn und im selben Joar an des Fiarstntum Ansbach kemma (Hauptlandesvagleich Bayern/Preißn). 1806 is Abenberg im Vatrag vo Paris durch Tausch ans Kinireich Bayern kemma.

### Eihwohnaentwicklung

Auf'm Gebiet vo da Gmoa san 1970 4.663 Eihwohna, 1987 dann 4.619, im Joar 2000 5.449 und 2014 5.492 Eihwohna zählt worn.

## Politik

Buagamoasta is da Bäuerlein Werner (parteilos). Er is im Joar 2002 Nochfoiga vom Walter Karlheinz (SPD) worn.
 
De Gmoasteiaeinahmen warn im Joar 1999 umgrechnet 2161 T€, davo war de Gewerbesteia (netto) umgrechnet 323 T€.

## Sengswiadigkeitn

* Burg Abenberg
* Kloasta Marienburg
* Rathaus (1732-1744 vom Gabriel de Gabrieli)
* Stodmauer und Stodürm (mit am Karzer)
* Stillaplatz mit Stillabrunnen und Bürgahaus
* Pfarrkira St. Jakobus
* Stillakira (mit Katakomben)
* Klöppelschui

## Ökonomie und Infrastruktur

### Ökonomie

Es hot 1998 noch da amtlichen Statistik im Bereich vo da Land- und Forstwiatschoft 108, im produzierenden Gewerbe 471 und im Bereich vom Handel und vom Vakeah 125 sozialvasicharungspflichtig Bschäftigtn am Arbatsort gem. In sunstige Wiatschoftsbereiche warn am Arbatsort  235 Leit sozialvasicharungspflichtig beschäftigt. Sozialvasicharungspflichtig Bschäftigte am Wohnort hots insgesamt 1859 gem. Im vaarbeitenden Gwerbe hots 3 Betriebe, im Bau 10 Betriebe gem. Zudem hots im Joar 1999 141 landwiatschoftliche Betriebe mit a landwiatschoftlich gnutzten Flächn vo 2127 ha, davo warn 1639 ha Ackaflächn und 483 ha Wiesn.

### Buidung

Im Joar 1999 hots de folgenden Eirichtunga gem:

* Kindagärtn: 173 Kindagartnplätz mit 199 Kinda
* Volksschuin: 1 mit 26 Lehra und 486 Schuikinda
* Realschuin: 1 mit 9 Lehra und 123 Schuikinda
* Gymnasien: koane

## Literatua

* Franz Kornbacher: *Historischer Rundgang durch Abenberg.* (Hrsg.: Stod Abenberg), Eigenverlag Stod Abenberg, 1993
* Stod Abenberg (Hrsg.): *Mach Pause und wandere in Abenberg.* Eigenverlag der Stod Abenberg, 1997

## Im Netz

* Haus fränkischer Gschicht
* Burg Abenberg
*
Dialog

A **Dialog** (vo oijdgriech. *dialégesthai*: si untahoijtn, si untaren; *dialogein*: oananda zuarechna) is a mündli oda schriftli zwischn zwoa oda mehrare Persona gfiade Red unn Gengred. Sei Gengsotz is da Monolog, as Gspräch vo oana Person mid oda voa si alloanigst (voa oijm im Drama).

A eppas ondane Sinngebung entsteht aus da griechischn Woatwuazl „διά“ („dia“) ([hi-]duach) unn „λόγος“ („logos“) (Woat, Sinn, Bdeitung). Dia-logos = Fliaßn vo Sinn.

## Schau aa
* Soziale Medien
* Web 2.0

## Literatua
* Bohm, David: *Der Dialog*. Stuttgart 1998
* Eskin, Michael: *Ethics and dialogue: in the works of Levinas, Bakhtin, Mandelshtam, and Celan*, Oxford University Press 2000 
* Holquist, Michael: *Dialogism. Bakhtin and His World*, Second Edition, Routledge 2002
* Hartkemeyer, Martina; Hartkemeyer, Johannes; Dhority, Freeman: *Miteinander Denken - Das Geheimnis des Dialogs*. Stuttgart 2002
* Ehmer, Susanne: *Dialog in Organisationen*, Praxis und Nutzen in der Organisationsentwicklung, Universität Kassel, 2004
* Hartkemeyer, Martina; Hartkemeyer, Johannes: *Die Kunst des Dialogs − Kreative Kommunikation entdecken. Erfahrungen − Anregungen − Übungen*, Klett-Cotta; Auflage: 1 (August 2005)
* Hösle, Vittorio: *Der philosophische Dialog*, Minga 2006
* Moeller, Michael Lukas: ''Die Wahrheit beginnt zu zweit. Das Paar im Gespräch.'' Rowohlt Taschenbuch, Reinbek

## Im Netz
* http://www.uni-muenster.de/Ling/iada/
* Dialog nach Bohm
* Dialog im Aktsaal (Dialog nach Bohm)
* Artikel: Dialog - ein Vorschlag, David Bohm, Donald Factor, Peter Garrett 1992
* Artikel: Dialog nach Bohm - Übersicht, Markus Hänsel
* Zwiegespräch nach Michael Lukas Moeller - eine Anleitung
* Buddha and Marcuse, An interview with Traktung Rinpoche,on the betrayal of radical critique by the Western Buddhist Movement. (engl.) Kritik über das "Nettsein" im innerbuddhistischen Dialog
Ironie

De **Ironie** (griachisch  **, weatli „Vasteijung, Voataischung“) is a Aißarung, wo zmoast unausgsprochane Dawatunga afdeckt, indem dass zum Oschei as Gengdeil bhaupt wead.

## Schau aa
* Antiphrasis

## Literatua
* Wayne Booth: *A Rhetoric of Irony*, University of Chicago Press, Chicago 1974, ISBN 0226065529.
* Martin Hartung: *Ironie in der Alltagssprache. Eine gesprächsanalytische Untersuchung* (Dissertation an der Uni Freiburg). Verlag für Gesprächsforschung 2002, ISBN 3-936656-00-2. (frei herunterladbare PDF-Version).
* Wolfgang Müller: *Ironie, Lüge, Simulation und Dissimulation und verwandte Termini.*, In: Zur Terminologie der Literaturwissenschaften, herausgegeben von Christian Wagenknecht, S. 189–208, Würzburg, 1986, ISBN 3-476-00619-0.
* Heinrich Plett: *Einführung in die rhetorische Textanalyse*, Buske, Hamburg 1991, ISBN 3-87118-082-3.
* C. Jan Swaeringen: *Rhetoric and Irony: Western Literacy and Western Lies*, Oxford University Press, New York 1991, ISBN 0195063627.
* Helmut Willke: *Ironie des Staates: Grundlinien einer Staatstheorie polyzentrischer Gesellschaft*, Suhrkamp, Frankfurt a. M. 1992, ISBN 3-518-58115-5.
* Arthur Schopenhauer: Die Welt als Wille und Vorstellung, Bd.II (1844), S.99.

## Im Netz
	
* club-dialektik.de Zua Ironie vom Sokrates
* wikibooks.org Zwoadeitigkeit oijs System. Am Thomas Mann sei Foadarung o de Kunst
Attenhofen

**Attenhofen** (boarisch aa **Attenhofn**) is a Gmoa mit 1319 Eihwohna (2015) im Beziak Niedabayern (Bayern) im Landkreis Kelheim. Sie is Teil vo da Vawoitungsgmoaschaft Mainburg.

## Geografie

Attenhofen liegt in da Planungsregion Landshut.
 
Es existiern de Gemarkunga: Attenhofen, Oberwangenbach, Pötzmes, Walkertshofen.

## Gschicht

Attenhofen im heitigen Beziak Niedabayern hot zum Rentamt Minga und zum Landgericht Mainburg vom Kurfiarstntum Bayern ghert. Im Zug vo de Vawoitungsreformen im Kinereich Bayern is mit am Gmoa-Edikt vo 1818 de politische Gmoa Attenhofen entstandn. De heitige Greß hot de Gmoa aba eascht noch da Zsamlegung vo de ehemois selbstständigen Gmoana Attenhofen, Obawangenbach, Pötzmes (oi zwoa zum 1. Jenna 1972) und Walkertshofn (1. Jenna 1978) zua neia Gmoa Attenhofen.

### Eihwohnaentwicklung

Auf'm Gebiet vo da Gmoa san 1970 1046 Eihwohna, 1987 dann 1055,  2000 1289 Eihwohna, 2014 1297 und im Joar 2015 1319 zählt worn.

## Politik

Buagamoasta is da Stiglmayer Franz, der am Heidingsfelder Josef sen. (Unparteiische Wählergemeinschaft) nochgfoigt is.
 
De Gmoasteiaeinahmen warn im Joar 1999 umgrechnet 465 T€, davo war de Gewerbesteia (netto) umgrechnet 56 T€.

## Ökonomie und Infrastruktur

### Ökonomie

Es hot 1998 noch da amtlichen Statistik im Bereich vo da Land- und Forstwirtschaft 16, im produzierenden Gewerbe 47 und im Bereich vom Handel und vom Vakeah koane sozialvasicharungspflichtig Bschäftigte am Arbatsort gem. Sozialvasicharungspflichtig Bschäftigte am Wohnort hots insgesamt 418 gem. Im vaarbeitenden Gwerbe hots koane, im Bauhauptgewerbe 2 Betriebe gem. Zudem hots im Joar 1999 87 landwirtschaftliche Betriebe mit a landwirtschaftlich gnutzten Flächn vo 1700 ha, davo warn 1003 ha Ackaflächn und 135 ha Wiesn.

### Buidung

Im Joar 1999 hots de folgenden Eirichtunga gem:

* Kindagärtn: koane 
* Volksschuin: koane
* Realschuin: koane
* Gymnasien: koane